હવે એક વાત કહો કે ગાય એમને એમ દૂધ આપે? પહેલા આપણે શું કરીએ છીએ? વાછરડાને છોડીએ છીએ વાછરડું જાય એટલે વાછરડાને જોઇને ગાયને પાનો ચડે, એના આંચળમાં દૂધ આવે. જ્યારે ગોવાળ જુએ કે તેના આંચળમાં દૂધ આવી ગયું છે ત્યારે એ દોહશે. ગાયનું જે વાત્સલ્ય છે, પોતાના વાછરડાં માટેનો જે પ્રેમ છે, એ પ્રેમ જ ગાયનાં આંચળમાં દૂધ બનીને આવે છે. જ્યારે દોહનારો ગોવાળ એ જુએ છે કે હવે દૂધ આવી ગયું ત્યારપછી તે વાછરડાંને ખેંચીને લઇ લે છે. વાસણમાં દૂધ દોહી લે છે. તમે કહો કે શ્રીકૃષ્ણે ગીતા કોને કહી? અર્જુનને. તો શું એ ફકત અર્જુન માટે જ છે? કેમ? કહે છે કે અર્જુન તો વાછરડો છે, એને માટે ગાયને પાનો ચડે છે.